GiliGold/VAD_KnessetCorpus huggingface dataset:
אלכס קושניר: אתמול שוחחתי עם הנשיאה בטלפון, ציפי ליבמן, היא טוענת שהמכללה נמצאת בגירעון בעצמה ולא יכולה להעמיד תקציב מצ'ינג לזה, אבל היא כן אמרה שהיא מוכנה להמשיך ולקלוט את הפרויקט ולתת את כל הפסיליטיז שנתנו עד עכשיו בלי לקחת על זה תקורות.
אלכס קושניר: זה לפחות מה שאמרה לי הערב הנשיאה.
אלכס קושניר: השאלה היא אם יש לנו את היכולת בכל זאת להשאיר את המקום שם.
דוד ביטן: אני דיברתי עם שר החינוך, אמרתי לו מה אנחנו צריכים ממנו, אמרתי לו, מקסימום תוסיף להם לזה 20,000 שקל וגם תאשרו את התקציב פעם אחת ולתמיד.
דוד ביטן: נראה לי שעכשיו הם יכולים בגלל ה-11 מיליארד.
דוד ביטן: שרת הקליטה, דיברתי איתה, היא אישרה את ה-40,000, אבל עכשיו משרד החינוך אומרים שהם יחלקו את זה לכל העמותות, שמונה עמותות.
דוד ביטן: זה משהו הזוי.
דוד ביטן: אתה מבין?
דוד ביטן: הבאתי להם את התקציב במיוחד ל'מאיה' והם פתאום רוצים לחלק את זה עכשיו לשמונה עמותות שמקבלות תקציבים.
דוד ביטן: תיכף אנחנו נפתור.
דוד ביטן: אני אומר, יכול להיות שאני אפנה לסוכנות, שהם ייתנו פה איזה תקציב.
אלכס קושניר: כן, יותר קל להם, אין ספק.
דוד ביטן: יותר קל להם.
דוד ביטן: אז אנחנו אולי נפתור את הבעיה.
דוד ביטן: כמה תקציב אתה צריך כדי להפעיל, המינימום מבחינתך?
מיכאל קיפניס: כדי לסיים את השנה הזו אנחנו צריכים משהו כמו 150,000 שקל.
אלכס קושניר: מה זה לסיים את השנה הזו?
שלומית אבינח: להתחיל את השנה.
מיכאל קיפניס: להתחיל ולסיים, לשנה אחת.
אלכס קושניר: זאת אומרת אתה מדבר על תשפ"א.
דוד ביטן: כמה בשנה שעברה היה לך תקציב?
מיכאל קיפניס: 60,000.
דוד ביטן: אז למה אתה רוצה 150?
דוד ביטן: אתה רואה שהמצב קשה אז אתה רוצה יותר?
דוד ביטן: זה לא הגיוני מה שאתה מבקש.
אלכס קושניר: לא, אני חושב שאנחנו צריכים לתת את מה שהיה בשנה שעברה אולי עם תוספת קטנה.
שלומית אבינח: לא, 60 הוא קיבל ממשרד החינוך, על זה הוא מדבר.
אלכס קושניר: כמה התקציב של כל הפרויקט היה?
אלכס קושניר: עזוב רגע מה קיבלת ממשרד החינוך.
מיכאל קיפניס: סך הכול אנחנו לא קיבלנו ממקורות אחרים כסף, אבל אם אנחנו נקבל לפחות מה שהיה בשנה שעברה ותוספת קטנה אנחנו נוכל - - -
דוד ביטן: לא, משרד החינוך יביא לך את ה-60 ומשהו, אין בעיה, זו לא הבעיה.
דוד ביטן: אנחנו השגנו ממשרד הקליטה עוד 40, אבל פתאום אני שומע כל מיני קשקושים.
דוד ביטן: הרי זה תקציב ייעודי לנושא של עולים, שאר העמותות לא מתעסקות בעולים, אני חושב.
אלכס קושניר: לא בתחום הספציפי הזה.
דוד ביטן: לא בתחום הספציפי הזה בכלל.
דוד ביטן: לא יודע מה משרד החינוך רוצה.
דוד ביטן: עכשיו מקבלים 40 ורוצים לחלק אותו, חמש לכל עמותה?
שלומית אבינח: את מי אתה רוצה, את בטי ריטבו ממשרד החינוך או דגנית סנקר ממשרד הקליטה?
דוד ביטן: בואו נתחיל בקליטה, שידברו על ה-40.
אלכס קושניר: לא, אבל חשוב לי שנשמע את סמינר הקיבוצים קודם כל.
דוד ביטן: אוקיי, תעלי את סמינר הקיבוצים.
מיכאל קיפניס: טלי איסוביץ צריכה להיות מטעם - - -
דוד ביטן: בשנה הזאת אתה צריך למצוא להם מקום.
שלומית אבינח: נתחיל מצאלה.
דוד ביטן: צאלה, את שומעת אותי?
צאלה מיינרט: בוקר טוב לכולם.
צאלה מיינרט: היום מי שתייצג את המכללה זו טלי איסוביץ, היא מנהלת בית הספר ללימודי תעודה במכללה.
דוד ביטן: אוקיי, אז נעבור אליה.
דוד ביטן: שלום לך, בוקר טוב.
טלי איסוביץ: בוקר טוב.
טלי איסוביץ: הדיון כאן הוא באמת דיון שהנושא שלו הוא כלכלי לחלוטין.
טלי איסוביץ: אין לנו ספק שהפעילות של מרכז 'מאיה' היא פעילות חשובה לאין ערוך, הנושא של סגירת המרכז הוא סיפור כלכלי לחלוטין, הוא הידלדל ויובש והופסק כמעט לחלוטין תקצוב המרכז.
טלי איסוביץ: אני אגיד שגם אנחנו מקוצצים בהשכלה הגבוהה ומה שציפי אמרה לגבי התקורות, אני לא יודעת, אלכס, מהיכן השמועה, אני שוחחתי עם ציפי אתמול, המכללה לא תוכל להקצות, לא תקורות ולא דבר עבור קיום המרכז.
טלי איסוביץ: אנחנו מבקשים שכן יימצא מימון למימון עלויות המרכז.
טלי איסוביץ: השנה אנחנו קיבלנו פחות מ-50,000 שקלים גם ממשרד החינוך ולא קיבלנו ממקורות תקציביים אחרים.
טלי איסוביץ: זה לא סכום שמספיק להחזיק את המרכז.
טלי איסוביץ: הבקשה של 150,000 שקלים היא לא בקשה מופרכת, כי המטרה שלה היא גם להחזיק את עלויות הרכז והמרכז והמזכירה וכו' וגם כמובן לעשות פעילויות שלא יתאפשרו כיוון שהתקציב כל כך קוצץ, כיוון שהתקציב בקושי הספיק, הוא לא הספיק לכיסוי ההוצאות הבסיסיות של המרכז.
אלכס קושניר: אבל, טלי, יכול להיות שלא הבנתי נכון את הנשיאה, אבל מה שהבנתי ממנה שנגיד כל שירותי הבסיס שנתתם להם, זאת אומרת מקום וכל הדברים האלה, לא תגבו על זה כסף.
טלי איסוביץ: אני שוחחתי אתמול עם הנשיאה, זה לא מה שנאמר.
טלי איסוביץ: מה שנאמר זה שאנחנו לא נוכל לספוג שום עלות שקשורה למרכז - - -
אלכס קושניר: טלי, באיזה שעה דיברת איתה?
טלי איסוביץ: יכול להיות שהייתה ביניכם איזה שהיא אי הבנה.
אלכס קושניר: אני דיברתי איתה - - -
טלי איסוביץ: אנחנו מאוד נשמח שהמרכז הזה יהיה אצלנו, אנחנו לא נוכל לממן שום דבר מעלויות המרכז, לרבות מזכירה, תקורות וכו'.
דוד ביטן: מה זה תקורות אצלך?
דוד ביטן: מה, הם לוקחים שכירות על המבנה?
טלי איסוביץ: אני לא יודעת, זה משהו שאלכס פה העלה, אבל הנתונים לא מדויקים, אני מבקשת שתסתכלו על המכתב שהגיע מהנשיאה שלנו, המסר שלו הוא חד משמעי.
דוד ביטן: איזה תקורות אתם לוקחים?
אלכס קושניר: אתם לוקחים כסף על מבנה, על שכירות המבנה שהם יושבים בו?
טלי איסוביץ: אלכס, התשובה היא חד משמעית שאנחנו לא נוכל לממן שום דבר מעלויות המרכז.
דוד ביטן: אבל שואלים אותך שאלה, מה העניין הזה?
אלכס קושניר: אני שואל אותך שאלה ספציפית פשוטה, הם יושבים במקום כלשהו, נכון?
דוד ביטן: את יכולה להגיד לנו?
טלי איסוביץ: אנחנו ממש לא לוקחים תקורות על המרכז.
טלי איסוביץ: איזה תקורות?
טלי איסוביץ: אנחנו לא לוקחים שום תקורות על המרכז.
אלכס קושניר: לא, זה הם אמרו שלא - - -
דוד ביטן: אז הם לא לוקחים, אז מה הבעיה?
דוד ביטן: למה היא אומרת שהיא לא יכולה?
טלי איסוביץ: אבל אם העניין הוא שאנחנו נממן את עלות המרכז, אנחנו לא נוכל לממן את עלות המרכז.
אלכס קושניר: אבל אני לא מבקש את זה, טלי.
אלכס קושניר: את לא - - -
טלי איסוביץ: הסוגיה פה היא מאוד פשוטה, היא כלכלית.
אלכס קושניר: טלי, תנסי רגע להקשיב לי.
אלכס קושניר: אני לא מבקש שתממנו משהו, אני יודע שאתם לא יכולים, מה שדיברתי עם ציפי זה כל הנושא של תקורות, שאתם לא תיקחו כסף על תקורות.
טלי איסוביץ: אנחנו גם ככה לא גובים תקורות על המרכז.
דוד ביטן: הם לא לוקחים, היא אומרת.
טלי איסוביץ: התקציב שנכנס לא נכנס עבור תקורות, התקציב שנכנס או אמור להיכנס אמור להיכנס לפעילות שמיועדת לעולים חדשים, או לעולים בכלל.
אלכס קושניר: עכשיו תגידי לי, המרכז נמצא במשרד מסוים, נכון, אצלכם?
אלכס קושניר: בחדר, אני לא יודע, בכיתת לימוד.
טלי איסוביץ: אלכס, אני לא מבינה, אני באמת מתקשה להבין לאן אתה חותר.
אלכס קושניר: אני שואל שאלה פשוטה, אתם תיקחו שכירות?
טלי איסוביץ: ואני אומרת שאנחנו לא נוכל לממן את עלות המרכז.
אלכס קושניר: טלי, תעצרי רגע.
אלכס קושניר: טלי, את זה הבנתי, אבל תקשיבי שנייה, אני שואל אותך שאלה פשוטה, ספציפית.
אלכס קושניר: שכירות המבנה, אתם תגבו כסף?
טלי איסוביץ: אנחנו לא גובים, אנחנו מראש לא גובים על שכירות המבנה כספים.
אלכס קושניר: יופי, זה מה שרציתי לשמוע, תודה רבה.
טלי איסוביץ: זו בכלל לא שאלה, אנחנו לא גובים על שכירות המבנה כספים, אבל זאת לא השאלה, הסוגיה כאן היא סוגיה לגמרי כלכלית.
טלי איסוביץ: בשביל להפעיל את המרכז, על כולו, אנחנו זקוקים לתקציב.
אלכס קושניר: יופי, אז תקשיבי, זה בדיוק מה שבאתי להגיד, שזה בעצם שווה הכסף שאתם יודעים לשים.
טלי איסוביץ: זה לא שווה ערך לכסף, אנחנו לא גובים תקורות.
אלכס קושניר: לא שווה – אני לא מסוגל לדבר.
אלכס קושניר: תקשיבי, טלי - - -
טלי איסוביץ: אני שוב אומרת, אלכס, אנחנו לא גובים תקורות, אבל בשביל להפעיל את המרכז, לרבות כל מה שקיים מסביבו, אנחנו זקוקים לתקציב.
טלי איסוביץ: אנחנו לא יכולים להפעיל את זה באופן הזה ללא כספים וללא תקצוב.
דוד ביטן: אין מצב של 150,000.
אלכס קושניר: לא צריך 150.
אלכס קושניר: תקשיבי, טלי, אנחנו מדברים על אותו דבר ואני לא מבקש ממך לממן פה כלום, ומהתשובה שלך - - -
טלי איסוביץ: אוקיי, אז איפה הסוגיה?
אלכס קושניר: אין פה סוגיה, את פשוט לא מקשיבה.
דוד ביטן: אבל היא ענתה לך, מה אתה רוצה?
אלכס קושניר: מה שרציתי לשמוע - - -
דוד ביטן: אלכס, היא ענתה, אין תקורות.
דוד ביטן: למה אתה חוזר על זה?
דוד ביטן: אין תקורות.
דוד ביטן: עזוב, אין תקורות, זה מה שהיא אומרת.
דוד ביטן: טוב, תודה רבה, הבנו.
שלומית אבינח: משרד החינוך ומשרד הקליטה.
דוד ביטן: משרד הקליטה קודם.
דוד ביטן: היא אמרה לך שאין תקורות, למה אתה מתעקש איתה שהיא תגיד שיש תקורות?
אלכס קושניר: לא, היא אומרת: אני לא מוכנה לכלום.
דוד ביטן: כי היא לא מוכנה לממן מעבר - - -
שלומית אבינח: דגנית, שומעים ורואים אותך.
דגנית סנקר: שרת העלייה והקליטה, כפי שעדכן היושב ראש, אכן הנחתה אותנו להעביר 40,000 שקל לטובת המרכז.
דגנית סנקר: כמו שציין היושב ראש בפתיח, אין לנו דרך להעביר את זה ישירות, אנחנו נשמח מאוד להעביר את זה למשרד החינוך ובלבד שנדע שזה אכן מגיע למרכז.
דגנית סנקר: אני מבינה שיש איזה בעיה עם אופן החלוקה, אני מציעה שנציגת משרד החינוך תסביר בדיוק.
דוד ביטן: דגנית, במידה שיש בעיות עם משרד החינוך אתם יכולים להעביר את זה לסוכנות היהודית?
דוד ביטן: שהם יעבירו את הכסף למרכז 'מאיה'.
דגנית סנקר: אני לא חושבת שאני יכולה להעביר את זה לסוכנות היהודית.
דגנית סנקר: אני צריכה עילה או דרך נכונה בשביל להעביר את הכסף הזה.
דגנית סנקר: אני יכולה להעביר בהעברה בין גגות, בין משרדים ממשלתיים, אבל אם אני מעבירה את זה, גם לסוכנות שיש לה פטור ממכרז, אני צריכה עילה שמסבירה למה דווקא להם ולא לאחרים, ואני אתקשה לעשות את זה אם זה לא דרך משרד החינוך.
דוד ביטן: לא, כל העמותות שמשרד החינוך מדבר אלה עמותות שקשורות לעולים או רק מרכז 'מאיה' קשור לעולים?
דגנית סנקר: אני חושבת שמשרד החינוך יידע לסקור את שמונת המרכזים.
דגנית סנקר: למיטב הבנתי הם המרכז היחיד ש - - -
דוד ביטן: נו, אז מה הם רוצים, משרד החינוך?
דוד ביטן: אוקיי, הבנו, תודה.
דוד ביטן: מאה אחוז, תודה לך.
דוד ביטן: תגידי תודה לשרה.
דגנית סנקר: אמסור.
דוד ביטן: תעבירי למשרד החינוך.
דוד ביטן: מה הם רוצים במשרד החינוך?
דוד ביטן: משרד הקליטה מעביר לעמותת עולים, הוא לא מעביר לעמותה אחרת.
דוד ביטן: למה הם לא יכולים להעביר את זה ישירות למכללה?
דוד ביטן: אני לא מבין את זה, מה הבעיה עם זה?
דוד ביטן: נשאל את האוצר.
שלומית אבינח: בטי ריטבו, משרד החינוך.
דוד ביטן: בטי, שמעת שמשרד הקליטה מוכן להעביר לכם 40,000 רק למרכז 'מאיה', למה התשובה שלך אליהם היא שאת צריכה לחלק את זה לכל העמותות?
בטי ריטבו: משום שקיימת תקנה, התקציב קיים, אני ביררתי ואמנם מדובר בתקציב תוספתי, אבל התקנה לטובת הקצבה למרכזים להורים ומשפחה קיימת, מרכז 'מאיה' יוכל להגיש בקשה באמצעות סמינר הקיבוצים בצורה מסודרת, אנחנו נבדוק את העניין, אנחנו נוציא קול קורא, אני מניחה במהלך נובמבר, ונשמח להיענות למרכז.
דוד ביטן: תגידי לי, את שומעת את עצמך?
דוד ביטן: רגע, רגע, בטי, עם כל הכבוד לך.
דוד ביטן: על מה את מדברת?
דוד ביטן: תגידי לי.
דוד ביטן: זו העמותה היחידה שמתעסקת בעולים, אז הם מעבירים להם ואתם רוצים לקחת את זה למישהו אחר בגלל שיש תקנה?
בטי ריטבו: לא, זה לא ככה.
בטי ריטבו: זה לא ככה.
דוד ביטן: מה זה לא ככה?
דוד ביטן: זה בדיוק ככה.
בטי ריטבו: התקנה היא למרכזי הורים ומשפחה בכלל ולאו דווקא למרכז ספציפי זה או אחר.
דוד ביטן: לא, הם מעבירים למרכז ספציפי.
בטי ריטבו: יש למשל מרכז הורים לאוכלוסייה החרדית.
בטי ריטבו: המרכזים להורים ומשפחה, חלקם מתייחסים לאוכלוסיות ייחודית, חרדי, ערבי וכו', אנחנו כפי שאמרתי בישיבה הקודמת - - -
בטי ריטבו: והיום אני שמחה לומר שיש כסף בתקנה, הם יוכלו להגיש בקשה, יעמדו בקריטריונים ואנחנו נשמח להיענות בחיוב.
דוד ביטן: לא, לא מקובל עליי.
דוד ביטן: עם כל הכבוד, תכנסי את הוועדה, בסדר?
דוד ביטן: מספיק כבר עם העניין הזה.
דוד ביטן: מה הבעיה לכנס ועדה?
דוד ביטן: עושים טלפון, מביאים את כולם לשולחן עגול ותגמרו את העניין הזה.
בטי ריטבו: אבל יש תקנה וביררתי את זה גם עם הייעוץ המשפטי.
דוד ביטן: אז יש תקנה, אבל הם מעבירים תקציב אליהם, הם לא מעבירים למישהו אחר.
בטי ריטבו: וגם עם אגף הכספים, יש פה תקנה ויש נהלים, אנחנו לא יכולים שמישהו יגיש בקשה וניתן לו.
בטי ריטבו: על סמך מה?
בטי ריטבו: אנחנו לא יכולים לעשות את זה.
דוד ביטן: הם יגישו בקשה, בוודאי שהם יגישו, אבל את אומרת להם - - -
בטי ריטבו: דרך סמינר הקיבוצים, בצורה מסודרת.
דוד ביטן: אבל את אומרת להם: אנחנו לא יודעים אם ניתן לכם ואנחנו לא יודעים אם לא ניתן לכם.
בטי ריטבו: ואני מקווה שהם יקבלו ומאוד אשתדל להיענות לבקשתם שיקבלו לפחות מה שהם קיבלו בשנה שעברה.
שלומית אבינח: לא, היא מדברת על משהו אחר.
שלומית אבינח: היא מדברת על הסיוע של משרד החינוך, היא בכלל לא מתייחסת למשרד הקליטה.
דוד ביטן: היא אומרת, מה שהיא מדברת רדיופוני, מה שנקרא.
דוד ביטן: רק מה שהיא רוצה להגיד היא אומרת.
דוד ביטן: כתבו לך את זה?
דוד ביטן: אני רוצה להבין, קודם כל מה עם התקציב של משרד הקליטה?
בטי ריטבו: אני אמרתי, סליחה, אני לא מדברת רדיופונית, אני חזרתי, אני כבר לא יודעת איך להסביר את זה.
בטי ריטבו: בשנה שעברה היה 600,000 שקל, השנה כנראה שהתקציב יהיה 800,000 שקל.
בטי ריטבו: אנחנו נוציא את הקול קורא, המרכזים לעולים ומשפחה יגישו את הבקשה לפי הקול קורא - -
שלומית אבינח: זה לא קשור למשרד הקליטה.
בטי ריטבו: - - כמתקבל על פי החוק ועל פי הכללים.
בטי ריטבו: אני מאוד מקווה שמרכז 'מאיה' יגיש את הבקשה, יעמדו בקריטריונים, עם הניקוד, ומיכאל מכיר בדיוק איך להגיש את הדברים האלה, ואנחנו נשמח להיענות.
דוד ביטן: אני רוצה להבין, התקציב עלה מ-600 ל-800?
בטי ריטבו: כן.
בטי ריטבו: לכל התקנה.
דוד ביטן: את זה הבנתי.
דוד ביטן: בואי נלך צעד צעד.
דוד ביטן: כשהיה 600 הם קיבלו 55,000, נכון?
דוד ביטן: כשזה 800 כמה הם צריכים לקבל?
בטי ריטבו: אנחנו צריכים לראות קודם כל כמה מרכזים מגישים, יכול להיות שהשנה יהיו יותר משמונה מרכזים כי כל מרכז להורים ומשפחה, בכל מכללה או במוסד להשכלה גבוהה, יכול להגיש את הבקשה.
דוד ביטן: כן, אבל אני דיברתי עם השר להעלות לכם את זה, עכשיו כשהוא מעלה את אומרת לי שאת לא יודעת מה יהיה.
דוד ביטן: זה לא היה בישיבה הקודמת.
דוד ביטן: סיכמנו שאת תיתני מכתב - - -
בטי ריטבו: אבל אלה הקריטריונים.
דוד ביטן: מכתב כוונות, זה מה שסיכמנו.
בטי ריטבו: אלה הנהלים.
בטי ריטבו: אני לא יכולה לשנות את הנהלים.
דוד ביטן: אבל אמרנו שתיתני מכתב כוונות, לא?
דוד ביטן: למכללה.
דוד ביטן: אז על מה אנחנו מדברים?
שלומית אבינח: ומה עם הכסף של משרד הקליטה?
דוד ביטן: זה לא רציני, באמת שזה לא רציני, אני אומר לכם את האמת, פשוט לא רציני מה שקורה.
בטי ריטבו: אני אמרתי מפורשות, אני חושבת שזה מאוד רציני - - -
דוד ביטן: את לא אמרת, את אמרת שאת מוכנה - - -
בטי ריטבו: הם יגישו את הבקשה ואני מקווה שנוכל לתקצב אותם כמו שאנחנו מתקצבים כל שנה.
דוד ביטן: קודם כל תיתני את מכתב הכוונות על ה-55,000.
דוד ביטן: בואי נתחיל מזה.
דוד ביטן: על זה אין ויכוח, נכון?
דוד ביטן: מה העניין?
דוד ביטן: ויש עוד 200,000, אז את זה תיתני אחר כך, אין בעיה, אחרי שהם יגישו את הבקשה.
שלומית אבינח: בטי, לא שומעים אותך.
דוד ביטן: אי אפשר לגמור איתם כלום, עם החבורה הזו.
דוד ביטן: אתה מטפל, מוסיף ועכשיו הם מתחילים עם הקשקושיאדה של הנהלים האלה.
שלומית אבינח: לא, אבל היא לא ענתה מה היא עושה עם התוספת של משרד הקליטה.
דוד ביטן: היא לא יודעת, היא אומרת שאולי יגישו עוד 20 עמותות, את מבינה?
דוד ביטן: הרי אי אפשר לצאת מהם.
אלכס קושניר: תשמע, צריך למצוא דרך שמשרד הקליטה יעביר את הכסף ישירות.
דוד ביטן: איך הוא יעביר ישירות?
דוד ביטן: את ה-40,000?
אלכס קושניר: אפשר את דגנית רגע?
שלומית אבינח: רגע, אבל מה עם הכסף של משרד הקליטה?
דוד ביטן: איך הוא יעביר?
דוד ביטן: זה עמותה.
דוד ביטן: לא יודע אם הם יכולים להעביר.
אלכס קושניר: הם יכולים.
אלכס קושניר: דרך ספק יחיד.
דוד ביטן: מה עם מכתב הכוונות על ה-55,000?
דוד ביטן: את זה אפשר לקבל?
בטי ריטבו: אני חוזרת ואני אומרת - - -
דוד ביטן: זה לא מה שאמרת בפעם שעברה.
בטי ריטבו: אני לא יכולה לתת מכתב כוונות - - -
דוד ביטן: את אמרת שאת תיתני מכתב כוונות, עכשיו פתאום את חוזרת בך.
בטי ריטבו: הכול בתנאי שכשנוציא את הקול קורא הם יגישו את הבקשה.
בטי ריטבו: אם סמינר הקיבוצים יסכים שמרכז 'מאיה' ימשיך להיות אצלם אנחנו נשמח באמת מכל הלב, אני באופן אישי אשמח מאוד, לקבל את הבקשה שהם יגישו ולכנס את ועדת ההקצבות ולתקצב אותם.
דוד ביטן: לא, תסלחי לי, את אמרת בישיבה - - -
בטי ריטבו: אבל אני לא יכולה לא לעבוד על פי הנהלים.
דוד ביטן: את אמרת בישיבה הקודמת במפורש שאת תיתני מכתב כוונות.
דוד ביטן: את אמרת את זה.
דוד ביטן: על סמך זה אני הלכתי לדבר עם השר שיגדיל לכם את התקציב.
דוד ביטן: עכשיו פתאום אפילו על ה-55 את לא מוכנה.
דוד ביטן: באמת.
אלכס קושניר: תגידי לי, בטי, מתי את מתכוונת להוציא קול קורא?
בטי ריטבו: הקול קורא כנראה ייצא במהלך נובמבר.
דוד ביטן: למה לא עכשיו?
דוד ביטן: כל שנה אתם מוציאים קול קורא.
בטי ריטבו: נכון, בדרך כלל זה יוצא אחרי החגים בסוף אוקטובר-נובמבר, זה צריך להיות עד סוף שנת המס, כל התהליך הזה.
אלכס קושניר: .
אלכס קושניר: אפשר חזרה את סמינר הקיבוצים?
אלכס קושניר: טלי, תגידי לי, אם הקול קורא יוצא בסוף נובמבר או באמצע נובמבר, אתם תהיו מוכנים להגיש את זה?
טלי איסוביץ: אני רוצה רגע לעשות פה סדר.
טלי איסוביץ: בעצם אין שום שינוי במה שאומרת בטי בתקצוב.
טלי איסוביץ: בטי באה ואומרת: אני מראש אתן לכם את התקציב המקוצץ, סימן שאלה, אני לא יודעת כרגע להגיד כמה כי אני לא יודעת כמה עמותות ייגשו.
טלי איסוביץ: ואני רוצה להגיד שהקול קורא בשנה שעברה יצא בפברואר וגם היה קול קורא מקוצץ.
טלי איסוביץ: אני לא יכולה לבנות על דבר כזה נזיל בהחזקת מרכז ולכן, אלכס, התשובה היא לא.
טלי איסוביץ: כשיהיה תקציב אנחנו מאוד נשמח לשקול ולהמשיך את פעילות המרכז.
טלי איסוביץ: בהינתן שאין תקציב כרגע אנחנו לא נשקול את המשך פעילות המרכז.
אלכס קושניר: טלי, אני מבין מה שאת אומרת, השאלה היא כזו - - -
טלי איסוביץ: אנחנו לא נעשה מימון ביניים, אם זאת שאלתך.
אלכס קושניר: אני מבין שאת לא יודעת לעשות מימון ביניים, השאלה היא כזו, ברגע שיוצא קול קורא אתם תיגשו לקול קורא הזה?
טלי איסוביץ: כן, אבל, אני רוצה רק להסביר, הקול קורא הזה לא כולל רק את מרכז 'מאיה', הוא כולל את כל מרכזי ההורות והמשפחה בכל הארץ לרבות המרכז שמתקיים אצלנו.
דוד ביטן: הבנו, את זה אנחנו יודעים.
טלי איסוביץ: זאת אומרת שאנחנו ניגש כמו שאנחנו עושים כל שנה לקול קורא ואנחנו נקבל תקצוב עבור המרכז להורות ו - - -
דוד ביטן: טוב, תורידו אותה.
דוד ביטן: לא רוצה לשמוע.
דוד ביטן: היא מדקלמת לנו, עזוב אותי עם זה.
דוד ביטן: מספיק כבר עם זה.
שלומית אבינח: אתה רוצה את דגנית?
אלכס קושניר: אני רוצה לשאול משהו את דגנית.
דוד ביטן: מה זה יעזור לך?
דוד ביטן: אתה לא מבין מה הולך פה?
אלכס קושניר: לא, עזוב, משרד החינוך - - -
דוד ביטן: אתה מעלה להם את התקציב ואלה לא רוצים עד שהכסף לא יישב בחשבון, אלה לא רוצים - - -
יוסף טייב: הגדלת את הפול סך הכול, זהו.
דוד ביטן: עזוב אותך, נו.
אלכס קושניר: הם בעצם ספק יחיד של השירות הזה, אין אף אחד בארץ שיודע לעשות את זה.
אלכס קושניר: זה אומר שמשרד הקליטה יכול להתקשר איתם כספק יחיד.
דוד ביטן: אבל יש לך חוות דעת משפטית.
אלכס קושניר: אבל השאלה אם בכלל דגנית – בוא נעלה רגע את דגנית.
אלכס קושניר: דגנית, את שומעת אותי?
דגנית סנקר: שומעת, עבור.
דגנית סנקר: אני אומרת שבשביל להוכיח שהם ספק יחיד, אני אגב, אלכס, לא יכולה להתחבר לעובדה שאני יודעת שהם ספק יחיד.
דגנית סנקר: אני יודעת שהם מאוד חזקים בתחום של רוסית, אבל אני לא יודעת להגיד על דברים אחרים.
דוד ביטן: אוקיי, נגיד שכן?
דגנית סנקר: אנחנו נצטרך ללכת להליך מכרזי ולפנות לכולם, או בקול קורא, או ב-RFI או ב-what ever, בשביל לברר את הסוגיה הזאת שאתה אומר, לצאת בקול קורא, ולך אני בטח לא צריכה לספר מה התהליך שצריך לעבור בשביל להגיע לשם.
אלכס קושניר: בקיצור, אתה במעגל קסמים.
דוד ביטן: לא, בגלל שכולם רוצים את הכסף מאושר, הם לא מוכנים על סמך – היא לא מוכנה לתת מכתב כוונות - - -
אלכס קושניר: כן, וההיא לא מוכנה ל - - -
דוד ביטן: אני אומר לך, סמינר הקיבוצים, תוציא אותם מסמינר הקיבוצים.
דוד ביטן: זו בושה וחרפה כל ההתנהלות שלהם.
אלכס קושניר: בוא ננסה עם הסוכנות.
אלכס קושניר: זו הדרך היחידה.
דוד ביטן: שהסוכנות תקבל את הכסף?
אלכס קושניר: לא, שהסוכנות תעביר את הכסף.
דוד ביטן: לא, אבל היא צריכה לקבל כדי להעביר.
דוד ביטן: היא אומרת שהיא לא יכולה ל – למה משרד הקליטה לא יכול לתת לסוכנות?
אלכס קושניר: כי הם צריכים על סמך משהו.
אלכס קושניר: חייב להיות איזה שהוא חוזה בין הסוכנות למשרד הקליטה.
דוד ביטן: בסדר, אז שיעשו חוזה.
אלכס קושניר: במסגרת פעילות כלשהי.
דוד ביטן: חד פעמי, על הנושא של זה.
דוד ביטן: יש להם חוזים.
אלכס קושניר: כן, אבל הייעוץ המשפטי לא ייתן, לא ייתנו לזה לקרות.
דוד ביטן: טוב, אנחנו נצטרך לעשות ישיבה עם הסוכנות בעניין הזה ומשרד הקליטה, אצלי בחדר, ולראות מה עושים.
דוד ביטן: משרד החינוך, אכזבה, אני אומר לך את האמת.
דוד ביטן: דאגנו להם להגדלת תקציב.
דוד ביטן: היא אמרה פה שהיא תיתן מכתב כוונות, פתאום אין מכתב כוונות, אין כלום.
דוד ביטן: אז זה בושה וחרפה.
דוד ביטן: אני לא מבין, כל הפקידות והצורה שהיא מתפקדת.
דוד ביטן: זו ממש בושה וחרפה.
דוד ביטן: ממש.
דוד ביטן: אני אומר לך שבנובמבר לא יתפרסם, שום דבר לא יתפרסם.
דוד ביטן: מה הם רוצים?
דוד ביטן: שהעמותות, איך יתפקדו?
דוד ביטן: הם יחכו לפקידות שיואילו בטובם?
דוד ביטן: הרי כל שנה הם מוציאים את אותו קול קורא, אז תוציאו אותו.
דוד ביטן: קחו, תשנו את השנה, קצת תיקונים ולהתראות, מה הבעיה?
שלומית אבינח: כן, למה לא מוציאים עכשיו?
דוד ביטן: אנחנו ננעל את הישיבה כרגע.
דוד ביטן: לא צריך לעשות ישיבה על זה, נעשה ישיבה בחדר ונראה איך פותרים את הבעיה עם הסוכנות, עם משרד הקליטה, אני מבקש שיביאו לישיבה הזאת את היועצים המשפטיים וגם משרד החינוך אני רוצה יחד עם הייעוץ המשפטי שלהם.
דוד ביטן: כל היועצים המשפטיים, אני רוצה אותם בישיבה.
דוד ביטן: אנחנו ננסה לפתור.
דוד ביטן: לא נפתור, אז יש בעיה, אני אומר לך את האמת.
דוד ביטן: טוב, אנחנו ארגנו את התקציב והם לא מסוגלים לטפל בזה מהר.
דוד ביטן: לא ראיתי דבר כזה.
דוד ביטן: כל מה שאמרנו אנחנו, מה שהתחייבנו, טופל.
דוד ביטן: טופל ה-40,000, טופלה הגדלת התקציב למשרד החינוך, הכול טופל.
דוד ביטן: אז אמרנו, אולי נשב עם הסוכנות, נארגן לך עוד קצת תקציב, כדי שתוכל – לא מבין את העניין הזה, באמת שאני לא מבין.
דוד ביטן: זו בושה וחרפה, תאמינו לי.
שלומית אבינח: אתה רוצה יועצים משפטיים של חינוך - - -
דוד ביטן: שיבואו, נפתור את הבעיה במקום.
דוד ביטן: אנחנו לא יכולים להתגלגל איתם בצורה הזאת.
דוד ביטן: זה לא הגיוני, כל אחד שולח אותנו ל – הם לא מסוגלים לפתור את הבעיה בגלל המשפטי, אז שיבואו מוכנים לישיבה.
שלומית אבינח: טלי וטירה רוצות להגיב.
שלומית אבינח: טלי מהמכללה וטירה ממשרד החינוך.
דוד ביטן: במכללה היא מדקלמת את אותה תשובה.
דוד ביטן: תגידו שאתם לא רוצים את המרכז ואל תבלבלו לי את המוח כל כך הרבה.
דוד ביטן: לא, אני לא רוצה להעלות אף אחד, לא מתאים לי להעלות אותם אפילו.
דוד ביטן: לא צריך את התשובות הרדיופוניות האלה.
שלומית אבינח: דוד, לתאם ליום רביעי הקרוב פגישה אצלך?
דוד ביטן: תאמי, מה שאת רוצה, כן.
שלומית אבינח: מיכאל קיפניס גם צריך להיות?
דוד ביטן: שיבוא.
דוד ביטן: אולי נעשה אותה פה, אבל לא פורמלית, לא ישיבת ועדה.
שלומית אבינח: זה בזום, הם לא יבואו לפה.
דוד ביטן: לא, אני לא יודע, שיפתרו את הבעיה, שיהיה בזום מצדי, אין לי בעיה.
אלכס קושניר: לא, בזום זה לא ייפתר, אתה רואה.
דוד ביטן: זום, את רואה מה קורה, כל אחד מדקלם את התשובה שכתבו לו.
דוד ביטן: היא יושבת פה ממשרד החינוך, אומרת שתיתן מכתב כוונות, פתאום היא לא יכולה לתת כלום, היא לא יכולה להגיד מתי זה מתפרסם, היא לא יכולה לפרסם, אז מה היא כן יכולה?
דוד ביטן: בחייכם, מה?
דוד ביטן: את מה היא יכולה לעשות?
דוד ביטן: הנושא על סדר היום, הקמת ועדת משנה לפי סעיף 109 לתקנון הכנסת.
דוד ביטן: לפי סעיף 109 לתקנון הכנסת אני מעמיד להצבעה את הקמת ועדת המשנה לעניין קשרי ישראל והתפוצות.
דוד ביטן: הוועדה מציעה את חברת הכנסת מיכל קוטלר וונש לכהן כיושבת ראש הוועדה.
דוד ביטן: פה אחד.
דוד ביטן: ההצעה להקים ועדת משנה לעניין קשרי ישראל והתפוצות בראשות חברת הכנסת מיכל קוטלר וונש התקבלה.
דוד ביטן: את רוצה להגיד משהו, גברתי חברת הכנסת?
מיכל וונש: ממש בקצרה, אדוני היושב ראש.
מיכל וונש: קודם כל תודה על הזכות, ההזדמנות והחובה, כפי שאני רואה אותה, בעת הזאת ביתר שאת, להיות בקשר עם אחיותינו ואחינו בתפוצות בצורה הזאת מתוך כנסת ישראל ובאמת גם אל מול אתגרי הקורונה וגם בכלל, ביחסים ההולכים ומשתנים בינינו ובין התפוצות.
מיכל וונש: אני חושבת שיש חשיבות מאוד גדולה ואמירה בכך שמוקמת ועדת משנה דווקא בתקופה הזו שבאמת הקהילות נמצאות באתגרים אל מול המשבר הזה, כפי שאנחנו חווים אותו, ביחד עם אתגרים נוספים, בין אם הם גילויי אנטישמיות שהולכים ומתגברים בקהילות השונות ובין אם בקריסת תשתיות של הקהילות שמן הסתם אנחנו מבינים אותם גם מכאן, מול אתגרי הכלכלה והבריאות וגם אל מול השבר החברתי שאנחנו חווים אותו במדינת ישראל, כך חוות הקהילות.
מיכל וונש: אני חושבת שיש בכך חשיבות מאוד גדולה שנקיים ונקדם את השיח הזה איתם, ביתר שאת בעת הזו.
מיכל וונש: הדבר היחיד שמצער אותי, אדוני היושב ראש, זה שאתה לא תהיה נוכח בכל הדיונים שתקיים הוועדה הזאת כיוון שחשוב מאוד לי שתהיה שם בכל עת שזה כן אפשרי.
מיכל וונש: אני מזמינה את כל חבריי בוועדה, אלה שכאן ואלה שאינם כאן היום, להצטרף לוועדת המשנה בתקווה שבאמת נעמיק את השיח עם כלל הקהילות בתפוצות.
דוד ביטן: בהצלחה.
דוד ביטן: אנחנו פותחים את הישיבה, הנושא על סדר היום הוא השוואת תנאי משרתי השירות הלאומי האזרחי לתנאי החיילים הבודדים.
דוד ביטן: ישיבת המשך לדיון שהתקיים ב-12 באוגוסט 2020.
דוד ביטן: בדיון הקודם צוין כי 160 מתנדבות עולות בודדות ללא עורף משפחתי מתנדבות בארץ, כ-20% מהן ממשיכות לשנה שנייה.
דוד ביטן: במסגרת הזאת ראינו שאין השוואת תנאים, ויותר גרוע מזה, מבחינת המגורים שלהן, הן חיות 12 בנות בדירה, שזה דבר שהוא לא ייתכן.
דוד ביטן: ביקשנו לשפר את התנאים, ביקשנו עלות תקציבית, קיבלנו עלות תקציבים של 9.5 מיליון שקל לשנה.
דוד ביטן: סך הכול בוא נגיד לתקופה הזאת, עד סוף 2020 מדובר במיליון שקל, לא יותר.
דוד ביטן: דיברתי עם שר האוצר, ביקשתי שיכניסו את זה לתקציב שהיה עכשיו, שאושר.
דוד ביטן: האמת שאני לא יודע אם זה נכנס או לא.
דוד ביטן: אמרו לי שזה נפתר, אבל תכלס – זה נפתר, הוא שם תקציב בצד לדברים האלה, אבל בגלל שלא היינו פה אז לא קיבלתי – היום אני אדע איך מתכוונים להעביר את התקציב הזה.
דוד ביטן: אני מקווה שזה ייפתר ואז פתרנו את הבעיה.
אלעזר שטרן: מאיפה קבעת 20% ממשיכים?
אלעזר שטרן: כתוב פה 35% ממשיכות לשנה שנייה.
דוד ביטן: זה מה שכתבו לי.
שלומית אבינח: בדיון הקודם נאמר ומנתוני 'נפש בנפש' ש-20% ממשיכות לשנה שנייה.
אלעזר שטרן: כאן כתוב 35%.
דוד ביטן: איפה כתוב?
אלעזר שטרן: בדף.
דוד ביטן: בדף שלהם?
דוד ביטן: אז אוקיי, מה שמנהלת הוועדה שלנו החליטה שזה 20%.
אלעזר שטרן: נראה לי, דרך אגב, הרבה יותר הגיוני.
דוד ביטן: בסדר, יותר מזה אין לי מה להגיד.
אלעזר שטרן: לא, 20% הרבה יותר הגיוני.
שלומית אבינח: 20% זה מה שאמרו.
דוד ביטן: ולקראת הדיון התקבלה התייחסות רשות השירות הלאומי האזרחי, אחת, סך התוספות התקציביות עבור 250 עולים, שהיום יש רק 180, זה 3.5 מיליון שקל לשנה, כדי לעשות את השיפורים שרצינו.
דוד ביטן: בימים אלה נכתב נוהל.
דוד ביטן: עוד לא סיימתם את הנוהל?
דוד ביטן: נוהל עולות בודדות שכתיבתו תסתיים לקראת אוקטובר.
דוד ביטן: מה כל כך?
ראובן פינסקי: אני אסביר במה זה כרוך.
דוד ביטן: דיברנו על זה בפעם שעברה.
ראובן פינסקי: לא בעיה לכתוב את הנוהל.